### Beslutningstema

Kommunalbestyrelsen skal behandle en anmodning fra 1. stedfortræder fra [adresse], Jenny Andresen, om udtræden af stedfortræderlisten.

### Sagsfremstilling

1. stedfortræder for Tønder Listen, Jenny Andresen, har anmodet om at udtræde af stedfortræderlisten på grund af forretninger. Katrine Lund Havmøller har overfor forvaltningen redegjort nærmere for behovet for og omfanget af den erhvervs- og foreningsmæssige aktivitet, der udgør baggrunden for ønsket om at udtræde af stedfortræderlisten. Forvaltningen har vurderet, at den forretningsaktivitet, der er redegjort for, falder indenfor bestemmelsens anvendelsesområde.

Det følger af § 103 i lov om kommunale og regionale valg, at et medlem efter anmodning skal fritages for sit medlemsskab, såfremt medlemmet på grund af sin helbredstilstand, varetagelse af andet offentligt hverv, forretninger eller lignende har rimelig grund til at ønske sig fritaget for medlemskabet.

Afgørelsen om, hvorvidt anmodningen skal imødekommes, træffes af Kommunalbestyrelsen, med klageadgang til indenrigs- og boligministeren ved afslag.

Fritagelse for medlemskab omfatter også hvervet som stedfortræder på en valgliste, og fritagelse for medlemskabet sker endegyldigt for resten af byrådsperioden uden mulighed for at genindtræde.

Ved beslutning om, at 1. stedfortræder for liste T, Jenny Andresen, udtræder af stedfortræderlisten med virkning fra 1. december 2023, bliver 2. stedfortræder Keld Steffensen nu rette 1. stedfortræder, 3. stedfortræder Villads Christiansen bliver 2. stedfortræder, og 4. stedfortræder Pete Andreasen bliver 3. stedfortræder, jf. § 104 i lov om kommunale og regionale valg.

### Lovgrundlag

Lov om kommunale og regionale valg §§ 103 og 104.

### Borgmesteren indstiller,

|  |  |
| --- | --- |
| at | Katrine Lund Havmøller fritages for sit hverv som stedfortræder på [adresse] stedfortræderliste med virkning fra 1. december 2023. |

### Beslutning

Indstillingen godkendt.